कढ़ाई में सात दिनी विशेष शिविर की शुरुआत
महिदपुर | शासकीय महाविद्यालय महिदपुर का सात दिनी विशेष शिविर 1 मार्च से चिंतामण गणेश मंदिर ग्राम कढ़ाई में शुरू हुआ। कार्यक्रम के मुख्य अतिथि डाॅ. आर.सी. ठाकुर पुरातत्व विशेष एवं विशिष्ट अतिथि सुभाष वर्मा, भगवानसिंह पंवार, कालूराम बामनिया सरपंच ग्राम पंचायत कढ़ाई उपस्थित थे।
कार्यक्रम की अध्यक्षता डाॅ. व्हाय. के. मुखिया प्राचार्य शासकीय महाविद्यालय महिदपुर ने की। अतिथियों ने सिक्का संग्रह और उसके इतिहास के बारे में जानकारी दी। कार्यक्रम का संचालन डाॅ. अमित टिटोरिया ने किया। डाॅ. प्रभाकर मिश्र ने अतिथि परिचय दिया। आभार एन.एस.एस. कार्यक्रम अधिकारी डाॅ. राजेश माहौर ने व्यक्त किया। इस अवसर पर बाबूलाल कुमावत, पंचायत मंत्री कढ़ाई, महाविद्यालयीन स्टाफ तथा एन.एस.एस. के छात्र एवं 50 स्वयंसेवक एवं भरत चौधरी, लाखन आंजना, नेहा सोनी, प्रीति शर्मा आदि उपस्थित थे।
hin_Deva hin_Deva hin_Deva